એક એવો સમય હતો જ્યારે મને પોતાને અને બીજા ઘણા બધા લોકોને એમ લાગ્યું કે બ્લૉગ બનાવાય કે વેબસાઇટ બનાવાય. પરંતુ બ્લૉગ બનાવવા માટે થોડું ઘણું આવડવું જોઈએ. મારા સહિત ઘણાબધા લોકો એવા હશે કે જેમને કોઈક વિષય પર નવેસરથી લખવું હોય તો અઘરું પડે પરંતુ જો કોઈ વિષય ચાલતો હોય તો તેના પર લખવું એટલે કે એક પ્રવાહ વહી જતો હોય, તો તેની સાથે વહેવાનું વધારે ફાવે. કોઈક ટોપિક ચાલતો હોય તેને વાંચીએ કે તેના વિષે સાંભળીએ ત્યારે એમ થાય કે એને વિષે તો હું પણ બે શબ્દો બોલી શકું એમ છું, પછી આપણે એમાં જોડાઈ જઈએ અને હાંક્યે રાખીએ.